CELEX: 62006TN0416
Language: lv
Date: 2006-12-29 00:00:00
Title: Lieta T-416/06: Prasība, kas celta 2006. gada 29. decembrī — Sumitomo Chemical Agro Europe pret Komisiju

24.2.2007   
            
            
               LV
            
            
               Eiropas Savienības Oficiālais Vēstnesis
            
            
               C 42/43
            
         Prasība, kas celta 2006. gada 29. decembrī — Sumitomo Chemical Agro Europe pret Komisiju
   (Lieta T-416/06)
   (2007/C 42/76)
   Tiesvedības valoda — angļu
   Lietas dalībnieki
   
      Prasītāja: Sumitomo Chemical Agro Europe SAS, Saint Didier (Francija) (pārstāvji — K. Van Maldegem un C. Mereu, juristi)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               izdot rīkojumu atbildētājai, ja nepieciešams, ar pagaidu lēmumu, labot pārrakstīšanās kļūdu I pielikuma A daļā un aizstāt “0.75 g” ar “0.75 kg”;
            
         
               —
            
            
               atcelt šādus Direktīvas 2006/132 noteikumus:
               
                           3. panta 2. punkts
                        
                        
                           :
                        
                        
                           
                              “līdz 2008. gada 30. jūnijam”
                           
                        
                     
                           I pielikums
                        
                        
                           :
                        
                        
                           
                              “2008. gada 30. jūnijs”
                           
                        
                     
                           I pielikums A daļa
                        
                        
                           :
                        
                        
                           
                              “šādām kultūrām”
                           
                           
                              
                                          “—
                                       
                                       
                                          gurķi siltumnīcās (slēgtas hidroponiskas sistēmas),
                                       
                                    
                                          —
                                       
                                       
                                          plūmes (pārstrādei)”
                                       
                                    
                        
                     
                           I pielikuma B daļa
                        
                        
                           :
                        
                        
                           
                              “Dalībvalstis pieprasa iesniegt turpmākus pētījumus par procimidona iespējamo nelabvēlīgo ietekmi uz endokrīno sistēmu divus gadus pēc Ekonomiskās sadarbības un attīstības organizācijas (ESAO) pārbaudes vadlīniju pieņemšanas. Tās nodrošina, ka pretendents, pēc kura pieprasījuma procimidonu iekļāva šajā pielikumā, iesniedz Komisijai šādas izpētes materiālus divu gadu laikposmā pēc minēto vadlīniju pieņemšanas.”;
                           
                        
                     
         
               —
            
            
               piespriest atbildētajai atlīdzināt visus tiesāšanās izdevumus.
            
         Pamati un galvenie argumenti
   Padomes Direktīva 91/414 par augu aizsardzības līdzekļu laišanu tirgū (1) nosaka, ka dalībvalstis drīkst izsniegt atļauju augu aizsardzības līdzeklim, ja tā aktīvās vielas ir uzskaitītas I pielikumā un ja ir izpildīti visi tajā noteiktie nosacījumi. Prasītāja lūdz daļēji atcelt Komisijas Direktīvu 2006/132, ar ko groza Padomes Direktīvu 91/414/EEK, lai tajā iekļautu procimidonu kā aktīvo vielu (2), jo šī Direktīva i) tikai nosaka ierobežotu procimidona ietveršanu Direktīvas 91/414 I pielikumā; ii) nosaka īpašus nosacījumus atļautajai izmantošanai un iii) paredz ierobežotu 18 mēnešu laika posmu ierobežotās ietveršanas I pielikumā spēkā esamībai.
   Savas prasības pamatojumam prasītāja norāda, ka apstrīdētā direktīva pārkāpj Direktīvas 91/414 1. panta 2. punktu, 2. panta 1. punktu un 5. panta 1. un 4. punktu. Turklāt prasītāja apgalvo, ka apstrīdētā direktīva nav saderīga ar Direktīvas 91/414 5. panta 5. punktu un ka Komisija tādēļ ir pārsniegusi savas diskrecionārās varas robežas.
   Turklāt prasītāja apgalvo, ka apstrīdētā direktīvā ir procesuālas kļūdas, jo Komisijas pienākums ir veikt pasākumus, kādi piedāvāti Pastāvīgai Pārtikas aprites un dzīvnieku veselības komitejai un Padomei, tos negrozot pirms to galīgās pieņemšanas.
   Turklāt prasītāja uzskata, ka apstrīdētā direktīva pārkāpj prasītājas tiesisko paļāvību, kā arī labas pārvaldības, subsidiaritātes, samērīguma, tiesiskās drošības, vienlīdzīgas attieksmes un zinātniskā atzinuma pārākuma un neatkarības principu. Prasītāja arī uzskata, ka apstrīdētā direktīva nesniedz pietiekamu pamatojumu un ka tādēļ ir pārkāpts pienākums norādīt pamatojumu.
   Visbeidzot, prasītāja uzskata, ka apstrīdētā direktīva aizskar tās tiesības veikt uzņēmējdarbību un pārkāpj tās tiesības uz īpašumu.
   
      (1)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV 1991 L 230, 1. lpp.).
   
      (2)  Komisijas 2006. gada 11. decembra Direktīva 2006/132/EK, ar ko groza Padomes Direktīvu 91/414/EEK, lai tajā iekļautu procimidonu kā aktīvo vielu (OV 2006 L 349, 22. lpp.).